LIT บวกกว่า 5% ราคาสูงสุดในรอบ 3 เดือน คาดกำไร Q3/59 ทำนิวไฮ
LIT บวกกว่า 5% ราคาสูงสุดในรอบ 3 เดือน ล่าสุด ณ เวลา 14.51 น. ราคาอยู่ที่ 12.10 บาท บวก 0.60 บาท หรือ 5.22% สูงสุดที่ 12.20 บาท ต่ำสุดที่ 11.60 บาท มูลค่าซื้อขายที่ 125.86 ล้านบาท ด้าน บล.ฟินันเซีย แนะ “ซื้อ” ชูเป้า 14 บ. คาดกำไร Q3/59 ทำนิวไฮ
7 พ.ย. 2559

ผู้สื่อข่าวรายงานว่า ราคาหุ้นบริษัท ลีซ อิท จำกัด (มหาชน) หรือ LIT ณ เวลา 14.51 น. ราคาอยู่ที่ 12.10 บาท บวก 0.60 บาท หรือ 5.22% สูงสุดที่ 12.20 บาท ต่ำสุดที่ 11.60 บาท มูลค่าซื้อขายที่ 125.86 ล้านบาท 

ด้าน บล.ฟินันเซีย ไซรัส ระบุว่า หุ้น LIT ได้อานิสงส์เต็มที่จากโครงการภาครัฐที่มีต่อเนื่องเพราะฐานลูกค่า 70-80% เป็น SMEs ซึ่งรับงานต่อมาจากภาครัฐ โดยเฉพาะในไตรมาส 2/59 ที่เป็นช่วงก่อนปิดงบประมาณประจำปีของรัฐ จึงคาดกำไรทำนิวไฮ หรือ +20% จากไตรมาส 2/59 และ บวก 67% จากไตรมาส 3/59 และปรับกำไรปี 2559-2560 ขึ้นเป็น +43% และ +24% ตามลำดับ ปัจจุบัน พี/อี ปี 2560 เท่ากับ 18 เท่า ต่ำกว่าการเติบโตของกำไรใน 3 ปีข้างหน้าที่ 22% จึงยังแนะนำซื้อ ราคาพื้นฐานปีหน้า 14 บาท